Diari Oficial de la Generalitat Valenciana


Sumari del DOGV 3272, del 25-06-1998 (1998/5274)

RESOLUCIÓ d'1 de juny de 1998, del director general de Funció Pública, per la qual es convoca el tribunal de la Convocatòria 18/94 de l'oposició de personal subaltern.
-----------------------------------------------------------------------------------------------------------------------------------------------------------------------

### Dades del document

Número de DOGV
:   3272

Data del DOGV
:   25-06-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/5274


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ d'1 de juny de 1998, del director general de Funció Pública, per la qual es convoca el tribunal de la Convocatòria 18/94 de l'oposició de personal subaltern. [1998/X5274]
  
Vistos els escrits presentats per les senyores Mª Dolores González Alarcón, Ana María Gómez Sánchez, Cristina Pérez Gómez i Mª Dolores Ibáñez Tomás, en els quals denunciaven suposades irregularitats en la documentació presentada per les senyores Juana María Gómez Fernández i Mª Remedios Cucarella Bernal, per a la baremació dels mèrits en la fase de concurs de l'oposició de personal subaltern, corresponent a la Convocatòria 18/94 de la Direcció General de Funció Pública.
  
Vistos els informes tramesos per l'Ajuntament de Sagunt i el director de Recursos Humans de la Companyia Mercantil Géneros de Punto Ferrys, SA, en relació amb la documentació al seu moment aportada per les senyores Juana María Gómez Fernández i Mª Remedios Cucarella Bernal, per a la baremació de mèrits en la fase de concurs de la Convocatòria 18/94 de la Direcció General de Funció Pública.
  
Vist el que disposen els articles 62 i 102 de la Llei 30/1992, de 26 novembre, de Règim Jurídic de les Administracions Públiques i del Procediment Administratiu Comú.
  
D'acord amb les competències que legalment tinc atribuïdes, resolc:
  
Primer
  
Citar el tribunal qualificador de l'oposició de personal subaltern realitzada per la Convocatòria 18/94, per tal que es torne a constituir com a tal i procedisca a valorar de nou els mèrits de la Sra. Juana María Gómez Fernández pel que fa al temps treballat, tenint en compte l'informe emés per l'Ajuntament de Sagunt, de data 26 de març de 1998, i sense perjudici que pel tribunal, una vegada constituïda i vista la documentació, es puga requerir més informació.
  
Segon
  
Sol·licitar al tribunal qualificador de l'oposició de personal subaltern, realitzada per la Convocatòria 18/94, que una vegada valorats els mèrits de la Sra. Juana María Gómez Fernández, eleve nova proposta sobre si procedeix o no considerar la Sra. Juana María Gómez Fernández, com aprovada en l'oposició.
  
Tercer
  
Donar compte al Ministeri Fiscal de la documentació que es troba en l'expedient format per la Direcció General de Funció Pública com a conseqüència de les denuncies presentades, per considerar, que d'aquesta documentació es poden extraure indicis de responsabilitats penals.
  
Quart
  
Notificar aquesta resolució a les senyores Mª Dolores González Alarcón, Ana María Gómez Sánchez, Cristina Pérez Gómez i Mª Dolores Ibáñez Tomás, Juana María Gómez Fernández i Mª Remedios Cucarella Bernal.
  
Contra la present resolució, que és definitiva en via administrativa, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació en el Diari Oficial de la Generalitat Valenciana, segons el que estableixen els articles 37 i 58.1 de la Llei de 27 de desembre de 1956, Reguladora de la mencionada jurisdicció. La interposició del recurs requerirà la comunicació prèvia a la Conselleria d'Economia, Hisenda i Administració Pública a la qual es refereixen els articles 110.3 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, i 57.2.f) de l'esmentada llei reguladora (disposició addicional onzena de la Llei 30/92).
  
Tot això sense perjudici que puga exercir-se qualsevol altre recurs o acció que s'estime procedent.